**Er du klar til en eventyrlig opdagelsesrejse?**

Deltagerbrev – FDF Landslejr 2022

*Kære FDFer*

Gør dig klar. For snart rejser vi alle afsted på opdagelsesrejse.

Forude venter FDF Landslejr 2022 og ti fantastiske dage fyldt med sommeroplevelser. Som kreds rejser vi afsted på eventyr til det skønne naturområde Sletten, hvor vi mødes med 10.000 børn, unge og voksne fra hele landet. Ja, faktisk fra hele verden. Du modtager her praktiske informationer til både dig og dine forældre.

Det bliver en landslejr fyldt med stjernestunder og vi glæder os til at være på lejr med lige præcis dig.

Mange hilsner fra

*Alle dine FDF-ledere*

**PROGRAM**

FDF Landslejr 2022 er fyldt med leg og spændende aktiviteter. Du kan læse mere om programmet for landslejren og se, hvad de forskellige programpunkter går ud på landslejr.fdf.dk/program.

**APP**

Til FDF Landslejr 2022 er der en sej app, som du kan bruge til at finde rundt på lejren, samle badges rundt på lejren, finde aktiviteter, som I kan udforske i jeres fri tid og læse spændende landslejrhistorier. Du kan faktisk også selv skrive spændende nyheder fra din landslejr, som alle de andre deltagere kan læse.
App’en er en webapp og kan downloades i begyndelsen af juli. Hvordan det gøres, kan du læse mere om på landslejr.fdf.dk/landslejrens-app.

Dine forældre kan også downloade app’en og følge med i program, nyheder og meget andet fra lejren.

**Mobiltelefoner**

Mobiltelefoner må altså gerne medbringes på lejren! Der er flere smarte funktioner i appen bl.a. lejrkortet, programmet og mulighed for at se, hvor mange penge, man har tilbage på sit armbånd. Vi er dog på landslejr, hvor vi gerne vil se hinanden i øjnene og ikke blot igennem en skærm, så brugen af telefoner, vil stadig administreres af os ledere. Frygt ej, hvis du ikke har en mobiltelefon, så er det ikke en udfordring!

**HUSK DIT ARMBÅND**

Du skal huske at medbringe dit lejrarmbånd og tanke dine lommepenge på armbåndet inden du tager afsted. Det er ikke muligt at betale med mønter og sedler på lejren. Du og dine forældre kan tanke penge på armbåndet i din virtuelle ‘lejrpung’. Læs mere på landslejr.fdf.dk/lejrpung. Du har modtaget armbåndet i din postkasse.

*Lommepenge*

Det er muligt på lejren at gå i kiosker og caféer, samt købe grej og lejrudstyr i butikken 55Nord. Vi opfordrer til, at I som forældre tager en snak med jeres barn inden om, hvor mange penge, de får lov til at bruge og hvad de skal gå til.

K25 opfordrer til **300kr**, som kan bruges i kiosker og på caféer. Hvis der ønskes at handle grej, t-shirts, kopper, mm., så anbefales dette oveni de 300kr.

**PAKKELISTE**

På FDF Landslejr 2022 skal du være udendørs uanset vind og vejr i ti dage. Derfor er det nødvendigt at medbringe praktisk tøj og udstyr. Det er vigtigt, at du pakker dine ting i en rygsæk du selv kan bære, for vi skal gå det sidste stykke ind på lejren. I rygsækken skal du pakke:

* FDF-skjorte
* March & Lejr 2022
* Landslejrarmbånd (tag det på armen!)
* Sygesikringsbevis
* Spisegrej (tallerken, dyb tallerken, kop, mug, kniv, gaffel, ske)
* Sovepose
* Lagen/fleecepose (hvis du ofte fryser i soveposen)
* Liggeunderlag
* Nattøj
* Bamse (vi skal bruge den en dag)
* Varm trøje
* Bukser
* T-shirts
* Strømper
* Varme sokker
* Undertøj
* Regntøj og gummistøvler
* Sportssko (til løb og leg)
* Sandaler
* Toiletgrej
* Badetøj
* Håndklæde
* Viskestykker (2 stk)
* Telefon og oplader (hvis du har lyst)
* Powerbank og oplader (hvis du har)
* Lommelygte/Pandelampe (god til aftenaktiviteter)
* Dolk
* Drikkedunk med skruelåg (fx 2×0,5 L eller 1L)
* Solhat / kasket
* Solcreme
* Myggemiddel
* En lille turrygsæk med plads til madpakke og drikkedunk

**AFREJSE OG HJEMKOMST**

Vi tager afsted fra **Brønshøj Sognehus** onsdag den 6. juli kl. 09.00. Vi **mødes kl. 08.00**, hvor dine ledere vil tage godt imod dig. Husk madpakke og drikkedunk i din turrygsæk!

Vi tager fra Sletten igen fredag 15. juli kl. 11.00, og forventer at være hjemme i **Brønshøj Sognehus kl. 15.30**. Vi vil løbende opdatere om hjemrejsen på dagen via vores Facebookside.

Hvis I ikke ønsker jer at benytte af fællestransporten til/fra Sletten, skal dette meddeles til kredsens holdleder Julie på julieriber@FDF.dk senest d. 27. juni.

**Svømmebeviser**

For at deltage i vandaktiviteter, kræver der et svømmebevis på 200 m. Beviset må max være et år gammel og skal sendes til barnets leder.

**TIL FORÆLDRE**

Som forælder har du mulighed for både at besøge landslejren og følge tæt med hjemmefra.

*Følg med hjemmefra*

Du kan følge med i alle vores herlige sommeroplevelser på landslejrens hjemmeside landslejr.FDF.dk. Her vil der være nyheder og oplysninger undervejs på hele lejren. Du kan også følge med på Facebook og Instagram og se billeder og opdateringer fra lejren på #FDFLL22. Har du lyst, så download landslejrens web-app. Her får du nyheder, program og opdateringer fra sociale medier samlet ét sted.

Vi opdaterer løbende K25s profiler med billeder og nyheder fra lejren. I kan følge både kredsens Facebook side “FDF K25 Brønshøj”, ekspeditionens instagram “FDFKrystalgrotten” eller K25s instagram “FDFK25”

*Besøgsdag*

Som forælder har du mulighed for at komme på besøg på lejren. Du kan se mere info om besøg på landslejr.fdf.dk/besoeg-landslejren. Dette bedes aftales med kredsens holdleder Alberte på mail: alberte.schimmell@gmail.com. Her kan man også få flere svar på parkeringsforhold ol.

Husk at lejren er kontantløs, og du kan derfor kun betale med kort og mobilepay.

*Adresse og post*

Du kan sende post til en deltager på lejren ved at sende til denne adresse. Bemærk at FDF Landslejr 2022 har sit eget postnummer.

[Navn]

K25 Brønshøj

Krystalgrotten

De gådefulde Grotter

8686 FDF Landslejr

*Kontakt under lejren*

Hvis du har brug for at komme i kontakt med dit barn under lejren, vil vi gerne opfordre til, at du kontakter kredsens holdledere Julie og Albertepå tlf. 40 21 27 82 eller 27 85 05 15. På den måde er vi er informeret og kan hjælpe dit barn bedst muligt. Selvom dit barn måske har en telefon med på lejr, bør du overveje, om der er behov for, at I ringer sammen undervejs på lejren.

**Spørgsmål**

Mangler du svar på nogle spørgsmål eller har du nogle oplysninger, vi skal have, så ring til kredsens holdledere Alberte Schimmell på tlf.: 27 85 05 15 alberte.schimmell@gmail.com el. Julie Riber tlf.: 40 21 27 82 julieriber@FDF.dk